text: Kiwi-butik fik besøg af røver
  12 januar 2012 kl. 07.35
  I aftes truede en mand sig til kassebeholdningen i Kiwi Supermarkedet på Ringbakken i Sønderborg.
  Klokken 19,15 i aftes gik manden ind i butikken og truede personalet med en pistol til at udlevere penge.
  Manden beskrives som 190 cm høj og almindelig af bygning. Han bar en sort jakke med pelskrave, en lys skjorte, blå jeans og sorte sko med hvide striber. Derudover var hans ansigt skjult bag en fastelavnslignende maske. 
  Hvis nogen kan genkende manden efter signalement kan Syd- og Sønderjyllands Politi kontaktes på 114.
  